Φωνή Λογικής

Η Φωνή Λογικής είναι ελληνικό πολιτικό κόμμα που ιδρύθηκε το 2023. Ιδρύτρια και πρόεδρος του κόμματος είναι η Αφροδίτη Λατινοπούλου, πρώην μέλος και πολιτεύτρια της Νέας Δημοκρατίας.Μια θέση στην ευρωβουλή ενδέχεται να καταλαμβάνει η «Φωνή Λογικής» της Αφροδίτης Λατινοπούλου – Τι δήλωσε

Το κόμμα τοποθετείται στον χώρο της ακροδεξιάς.* 


  Στον αντίποδα όμως, η πρόεδρός του αυτοπροσδιορίζεται ως κεντροδεξιά, με τάση όμως παράλληλα να παρουσιάζει μία προσωπική εκδοχή του πολιτικού φάσματος στο οποίο πχ η Νέα Δημοκρατία τοποθετείται στην «κεντροαριστερά». Ακόμη, δηλώνει ότι ταυτίζεται με τις πολιτικές της Μαρίν Λε Πεν και της Τζόρτζια Μελόνι.Δημήτρης Δανίκας (20.05.2024) Αφροδίτη Λατινοπούλου στον Δανίκα: «Εγώ είμαι με τη Μελόνι και τη Λεπέν που είναι κεντροδεξιές», Πρώτο Θέμα Το κόμμα αυτοχαρακτηρίζεται σύγχρονο πατριωτικό κίνημα αφιερωμένο στη διατήρηση της ελληνικής ταυτότητας και αξιών, που συνοψίζεται κάτω από το σύνθημα «Πατρίδα, Θρησκεία, Οικογένεια». Εμφανίζει επίσης αντικομμουνιστική ρητορική.

Το κόμμα εκπροσωπείται στο Ευρωκοινοβούλιο από την πρόεδρο του, στην ευρωομάδα των Πατριωτών για την Ευρώπη. Επίσης είναι μέλος του πανευρωπαϊκού κόμματος Patriots.eu.

 Ιστορία 
Το κόμμα ιδρύθηκε αρχικά ως Πατρίδα - Αφροδίτη Λατινοπούλου» αλλά αποκλείστηκε από τις εκλογές της 21ης Μαΐου 2023 λόγω ιδιοποίησης ονόματος και συμβόλου της Πατριωτικής Δύναμης Αλλαγής του Κωνσταντίνου Μπογδάνου μετά τη διακοπή της συνεργασίας τους.Εκλογές 2023: “Κόπηκε” η Λατινοπούλου μετά από προσφυγή του ΜπογδάνουΕκλογές 2023: «Κόπηκε» και το κόμμα της Αφροδίτης Λατινοπούλου Στη συνέχεια μετονομάστηκε σε Φωνή Λογικής και έλαβε μέρος στις εκλογές της 25ης Ιουνίου 2023.

Στις ευρωεκλογές του 2024, έλαβε ποσοστό 3,04%, εκλέγοντας ευρωβουλευτή την Λατινοπούλου. Προεκλογικά υποστήριζε την ευρωομάδα των Ευρωπαίων Συντηρητικών και Μεταρρυθμιστών, αργότερα όμως εντάχθηκε στην ριζοσπαστική δεξιάKjeld Neubert (8 Ιουλ 2024), Orbán and Le Pen form new far-right group ‘Patriots for Europe’, Euractiv< ομάδα Πατριώτες για την Ευρώπη.Ευρωκοινοβούλιο: Με Μπαρντελά, Όρμπαν και… Λατινοπούλου η νέα ακροδεξιά ομάδα «Πατριώτες για την Ευρώπη»

Τον Σεπτέμβριο του 2024, η Φωνή Λογικής, έγινε μέλος της πανευρωπαϊκής συμμαχίας Patriots.eu.

 Πολιτικές θέσεις 
Η Φωνή Λογικής κατατάσσεται στα αντιμεταναστευτικά και αντι-προοδευτικά κόμματα. Σύμφωνα με την Λατινοπούλου, η ίδια είναι «συντηρητική στα κοινωνικά θέματα και φιλελεύθερη στα οικονομικά», ενώ το κόμμα επιθυμεί να συμβάλει στην αρωγή του «θεσμού της ελληνικής οικογένειας» και «να δώσει βάρος στις επενδύσεις και στην ανάπτυξη». Ακόμη το κόμμα «απαιτεί γρηγορότερους ρυθμούς από τη δικαιοσύνη, αυστηρότερες ποινές στους εγκληματίες, οικονομικές ελευθερίες στις επιχειρήσεις, υποστηρίζει τον Έλληνα και την Ελληνίδα, τα σώματα ασφαλείας». Η πρόεδρος επίσης ανέπτυξε θέσεις κατά των δικαιωματισμών, των gay pride και της τεκνοθεσίας από ομόφυλα ζευγαριά, αλλά και της πιθανής συμμετοχής διεμφυλικών ατόμων (με φυσικό φύλο το ανδρικό) σε γυναικεία αθλήματα, ενώ προτείνει να διακοπούν τα επιδόματα στους Ρομά που είναι παραβατικά στοιχεία. Ένα άλλο χαρακτηριστικό του κόμματος και της προέδρου του, είναι η ισχυρώς επιθετική στάση ως προς τον κομμουνισμό, τον σοσιαλισμό και την αριστερά γενικότερα, με το κόμμα να εκφράζεται θιδυραμβικά ως προς την δράση της Χωροφυλακής κατά τα Δεκεμβριανά, αλλά και να αιτείται την απαγόρευση του κομμουνισμού στην χώρα κάνοντας λόγο για «ασυλία της άκρας αριστεράς».

Το Politico, έχει αναφερθεί στην πρόεδρο του κόμματος κατόπιν της εκλογής της ως ευρωβουλευτής το 2024, χαρακτηρίζοντας την ως πολιτικό που τάσσεται «κατά των αμβλώσεων και κατά της μετανάστευσης», καθώς και ότι επιθυμεί «να απαγορεύσει στα μέλη της ΛΟΑΤΚΙ+ κοινότητας να εργάζονται στο εκπαιδευτικό σύστημα». Η Φωνή Λογικής αντιτίθεται στον γάμο μεταξύ ατόμων του ίδιου φύλου και στα δικαιώματα τεκνοθεσίας από αυτά. Το κόμμα παρουσιάζει τον γάμο και την υιοθεσία ομοφύλων ως «αφύσικες», ευθυγραμμίζοντας τέτοια επιχειρήματα με αναφορές σε χριστιανικές διδασκαλίες και ιερές παραδόσεις. Θεωρεί τον γάμο αποτελεί «ιερό μυστήριο» και περιγράφει την οικογένεια αυστηρά ως αποτελούμενη αυστηρά από μητέρα (γυναίκα) και πατέρα (άνδρα). Υποστηρίζει μέτρα για την αύξηση της δημογραφικής ανάπτυξης δίνοντας προτεραιότητα στη στήριξη των ελληνικών οικογενειών.

Η διαχείριση των μεταναστευτικών ροών θεωρείται κρίσιμο ζήτημα από το κόμμα, το οποίο προωθεί κλειστούς ελέγχους και αυστηρά κριτήρια ασύλου. Υποστηρίζει ότι η παγκοσμιοποίηση, ο αθεϊσμός, η μουσουλμανική μετανάστευση και η αυξημένη έμφαση σε δικαιωματιστικές ατζέντες, διαβρώνουν σταδιακά τον ελληνικό πολιτισμό και τον χριστιανισμό, ενώ τοποθετείται ως υπερασπιστής των γηγενών πληθυσμών από εξωτερικές επιρροές, δίνοντας έμφαση σε μια νατιβιστική προοπτική και αντλώντας ιδεολογική έμπνευση από το επιχείρημα της «Μεγάλης Αντικατάστασης». Προτείνει επίσης διμερείς συμφωνίες με πολιτιστικά ευθυγραμμισμένες χώρες για προσωρινές ανάγκες εργασίας. Επίσης θεωρεί μεγάλη πρόκληση το δημογραφικό πρόβλημα. Ένα βασικό θέμα στην εκστρατεία του κόμματος για τις ευρωεκλογές του 2024 ήταν ο αντιληπτός κίνδυνος «ισλαμισμού» στην Ελλάδα και την Ευρώπη, παράλληλα με μια ευρύτερη κριτική αυτού που αποκαλεί «woke κουλτούρα». Ως λύσεις προτείνει την απέλαση ατόμων που θεωρούνται παράνομοι μετανάστες, το κλείσιμο των ελληνικών συνόρων και τη μετεγκατάσταση κέντρων υποδοχής μεταναστών εκτός της χώρας. Προτείνει επίσης διμερείς συμφωνίες με πολιτιστικά ευθυγραμμισμένες χώρες για προσωρινές ανάγκες εργασίας.

Το κόμμα θεωρεί την παγκοσμιοποίηση και την πολυπολιτισμικότητα ως απειλές για την εθνική και θρησκευτική συνοχή. Ακόμη, θεωρεί τα προοδευτικά κοινωνικά κινήματα ως υπονομευτικά για τις παραδοσιακές αξίες. Η παγκοσμιοποίηση και η αντιληπτή απειλή πολιτιστικής ομογενοποίησης αποτελούν βασικές ανησυχίες στο πολιτικό πρόγραμμα του κόμματος, απορρίπτοντας την «μετατροπή των εθνικών κρατών σε ένα ενιαίο πολυφυλετικό μωσαϊκό» και προωθώντας την προστασία των ορθόδοξων αξιών μέσω της εκπαίδευσης και των κρατικών θεσμών, υποστηρίζοντας ότι οποιαδήποτε αποδυνάμωση της θρησκευτικής και πολιτιστικής παράδοσης ενέχει υπαρξιακό κίνδυνο.

Το κόμμα θεωρεί την Ευρωπαϊκή Ένωση ως υποστηρικτική προς τα παγκόσμια οικονομικά συμφερόντων και έχει δηλώσει την υποστήριξή του στην Ευρώπη των Εθνών, σε αντίθεση με αυτό που αντιλαμβάνεται ως υπερβολική μετανάστευση και ακτιβιστικές συζητήσεις για τα δικαιώματα. Το κόμμα επιπροσθέτως εκφράζει την άποψη ότι η Συμφωνία των Πρεσπών πρέπει να καταργηθεί.

Συμπερασματικά, σύμφωνα με το ECPS, σε σύγκριση με άλλα κόμματα του χώρου στην Ελλάδα, η Φωνή Λογικής δίνει μεγαλύτερη έμφαση στη μετανάστευση και στα πολιτιστικά ζητήματα, με την Ελληνική Λύση να τονίζει περισσότερο τις οικονομικές ανησυχίες και την κρίση κόστους ζωής και την Νίκη να επικεντρώνεται κυρίως σε θρησκευτικά θέματα και την στήριξη της οικογένειας. Βέβαια, πηγές επισημαίνουν ότι και τα τρία κόμματα επιλέγουν στρατηγικά τον Ορθόδοξο Χριστιανισμό ως κύριο πλαίσιο, συνδέοντάς τον με ανησυχίες για άλλα ζητήματα. Επιπροσθέτως, η Λατινοπούλου δηλώνει ότι υποστηρίζει τις αξίες που σύμφωνα με την ίδια εκπροσωπούνταν σε μία παλαιότερη εκδοχή της Νέας Δημοκρατίας, όπως αυτή εκφραζόταν επί Αντώνη Σαμαρά και Κώστα Καραμανλή. Τα δύο αυτά πολιτικά πρόσωπα, θα προταθούν αργότερα από την ίδια, ως υποψήφιοι για την Προεδρία της Δημοκρατίας.

 Αποτελέσματα εκλογών 
 Βουλή των Ελλήνων 
ΈτοςΑρχηγός κόμματοςΑριθμός ψήφωνΠοσοστό ψήφωνΈδρεςΘέση2023 ΙΙΑφροδίτη Λατινοπούλου22.3470,43%11ο κόμμαΕκτός Βουλής

 Ευρωπαϊκό Κοινοβούλιο 
ΈτοςΑρχηγός κόμματοςΑριθμός ψήφωνΠοσοστό ψήφωνΈδρεςΘέσηΟμάδα2024Αφροδίτη Λατινοπούλου120.7533,04%8ηΠατριώτες

 Κοινοβουλευτική Ομάδα 
 Ευρωπαϊκό Κοινοβούλιο 
 10ο Ευρωπαϊκό Κοινοβούλιο 
Μετά τις ευρωεκλογές του 2024, η Φωνή Λογικής εξέλεξε μία ευρωβουλευτή. Η σύνθεση της Κοινοβουλευτικής Ομάδας είναι η εξής:

 Αφροδίτη Λατινοπούλου

 Παραπομπές 

 Εξωτερικοί σύνδεσμοι 


Κατηγορία:Ελληνικά πολιτικά κόμματα